stanford-oval/wikipedia huggingface dataset:
בארי מור
ביוגרפיה

בארי מור גדל בחווה חקלאית השוכנת במחוז קופי, ולמד במכללה הקהילתית אנטרפרייז סטייט. בהמשך החל את לימודיו באוניברסיטת אובורן, שם השלים לימודי תואר ראשון במדעי החקלאות ב-1992. בהיותו סטודנט באוניברסיטת אובורן, התגייס מור אל המשמר הלאומי של אלבמה.
בשנת 1998 ייסד מור את "בארי מור תעשיות", חברה לאיסוף וניקוי פסולת. ב-2010 נבחר מור לראשונה אל בית הנבחרים של אלבמה מטעם מחוז הבחירה ה-91 במדינה.
בבחירות 2018, התמודד מור בבחירות המקדימות שהתקיימו במפלגה הרפובליקנית לייצוג מחוז הקונגרס השני של אלבמה בבית הנבחרים מול נציגת המחוז המכהנת מרתה רובי, אך סיים במקום השלישי לאחר רובי וקודמהּ בתפקיד, בובי ברייט. בבחירות שלאחר מכן התמודד שוב לייצוג המחוז, לאחר שרובי הודיעה על פרישתה מהחיים הפוליטיים. הוא סיים במקום השני לאחר איש העסקים ג'ף קולמן מדותן. אחר כך, בסיבוב מכריע, גבר על קולמן ונבחר למועמד המפלגה.
ב-30 באוקטובר 2020, פורסם ציוץ בחשבון הטוויטר הרשמי של מור ובו הצהרה כי מור דוגל בהטלת מסים גבוהים יותר ובהגבלת זכות ההצבעה למי שיעבור ממדינה אחת למדינה שנייה. הציוץ נמחק זמן קצר לאחר מכן, והדובר האישי של מור, ג'ונתן בארבי, קיבל אחריות על הציוץ וטען כי אידאולוגיה פוליטית זו מהווה תפיסה אישית שאין היא על דעתו של מור, וכי התכוון לשלוח את הציוץ מחשבונו האישי במקום מזה הרשמי.
ב-3 בנובמבר 2020 זכה מור בבחירות הכלליות עם 65.2 אחוז מקולות הבוחרים, ונבחר אל הקונגרס ה-117 של ארצות הברית. הוא הושבע לתפקידו ב-3 בינואר 2021. בבחירות שנערכו בשנת 2024, בעבקות השינויים בגבולות מחוזות בחירה שומארי פיגרס נבחר במקומו ומור נבחר במחוז בחירה אחר.
הערות שוליים

↑  בריאן לימן, Barry Moore hitting veteran status in congressional run, באתר Montgomery Advertiser‏, 14 בפברואר 2020 (באנגלית)
↑  בריאן לימן, Barry Moore defeats Jeff Coleman for GOP nomination in 2nd Congressional District, באתר The Montgomery Advertiser‏, 14 ביולי 2020 (באנגלית)
↑  בריאן לימן, Barry Moore campaign worker: I sent tweet on voting restrictions for new state residents, באתר The Montgomery Advertiser‏, 30 באוקטובר 2020 (באנגלית)
| --- | --- |
בקרת זהויות :  SNAC: w6zm67s6  US Congress: M001212
שיבוטיים

| שיבוטיים |
| --- | --- |
 Pollachius virens
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: בקלאים
משפחה:: שיבוטיים
שם מדעי
 Gadidae ‏רפינסק, 1810

בקלה אטלנטית.
שיבוטיים (שם מדעי :Gadidae) היא משפחה של דגי גרם טורפים החיים בעיקר באזורי הימים הממוזגים והקרירים באוקיינוס האטלנטי והשקט, אך גם בימים טרופיים (בעומק הים) ואף מספר מינים בנהרות. רובם חיים בלהקות.
לדגים אלה סנפירי גחון גדולים שלעיתים מאוחדים יחדיו. הראש גדול עם עיניים גדולות והפה מופנה מטה ובעל "מחושים" קטנים מתחתיו. דגים אלה הם טורפים המחפשים מזון בקרקעית הים וניזונים מרכיכות, סרטנים, כוכבי ים ומדגים קטנים.
דגים אלה הם דגי מאכל חשובים שבעקבתיהם התפחתו מספר מלחמות על שטחי דיג. דגים אלה כשרים למאכל ביהדות.
מיון

משפחה שיבוטיים (Gadidae)
סוג ומין יחיד בקלה ארקטית (Arctogadus glacialis)
סוג ומין יחיד בוראוגדוס סיידה (Boreogadus saida)
סוג Eleginus
סוג ומין יחיד שיבוטית זוטית (Gadiculus argenteus)
סוג בקלה (Gadus)
סוג ומין יחיד Melanogrammus aeglefinus
סוג ומין יחיד Merlangius merlangus
סוג Microgadus
סוג Micromesistius (כולל שיבוט אלבין)
סוג זהבון (Pollachius)
סוג ומין יחיד Raniceps raninus
סוג Theragra
סוג Trisopterus
Merlangius merlangus
הלשכה הגדולה ירושלים

לוגו הלשכה-הגדולה 'ירושלים' של בונים חופשיים קדמונים ומקובלים בישראל, עם המוטו "העז לדעת"
הלשכה-הגדולה 'ירושלים', או בשמה המלא: "הלשכה-הגדולה 'ירושלים' של בונים חופשיים קדמונים ומקובלים במדינת ישראל" היא לשכה גדולה של בונים חופשיים בישראל.
היסטוריה > הקרע והפרידה

במאי 2012, אירע קרע בלשכה הגדולה למדינת ישראל, אשר הביא להקמת "הלשכה-הגדולה ירושלים של בונים חופשיים קדמונים ומקובלים במדינת ישראל". הקרע גדע בבת אחת חלק מראש הפירמידה בלשכה גדולה זו.
בראש האחים שפרשו, עמד מוטי צבירן, מי שהיה סגן נשיא-גדול. אליו הצטרפו אחים כמו ארנסט לב, מי שהיה המפקח-הראשון הגדול, אילן הרשטיין מי שהיה השומר הגדול, אלי איתן, מי שהיה גבאי הצדקה הדגול, ומשה אקסלרוד ואבנר אלמליח, מי שהיו מפקחים אזוריים (כל אלה היו בוועד העצום, כלומר הגוף המוביל). כמו כן יצאו מבין המובילים, יצחק (בנדה) בן דוד, מי שהיה נשיא לשכת חרמון, ועוד אחים רבים אחרים.
האחים שפרשו החלו להתארגן לקראת הקמת מסדר חדש, לו קראו: "הלשכה-הגדולה ירושלים של בונים חופשיים קדמונים ומקובלים במדינת ישראל".
היסטוריה > תהליך הקמת הלשכה הגדולה

העבודה כללה בניית הנהגה ארצית, בחירת נושאי המשרה (הנהלת "הלשכה-הגדולה ירושלים"), הקמת ועדות, וכן כתיבת חוקה, חוקים, תקנות ונהלים. כל אלה ואחרים, בוצעו בין מאי 2012, לבין ינואר 2013.
היסטוריה > ההכרה הבינלאומית בלשכה הגדולה ירושלים

עם הקמתה, זכתה הלשכה הגדולה ירושלים להכרה מטעם הלשכה הגדולה של הנאורות החדשה ברומניה. לאחר מכן, זכתה בהכרה הדדית של הקונפדרציה של הלשכות הגדולות באמריקה. ללשכה הגדולה ירושלים אין הכרה מטעם הלשכה הגדולה באנגליה והלשכות הגדולות הסמוכות לה.
היסטוריה > אישור החוקה והכרזת הלשכות-בת

ב-31 בינואר 2013, התקיימה הוועידה הראשונה של "הלשכה-הגדולה ירושלים" בנתניה. בוועידה זו הובאו לאישור החוקה והחוקים. כמו כן, הותקן מוטי צבירן לנשיא הגדול הראשון של המסדר החדש ("הלשכה-הגדולה ירושלים"). כן הותקנו בהנהגה: המשנה לנשיא הגדול, ארנסט לב, סגן הנשיא הגדול אלי איתן, מפקח-ראשון-גדול, יצחק (בנדה) בן דוד, מפקח שני-גדול, דב גפני וגבאי הצדקה הגדול, נחום פרל הגדול. שני נושאי משרה נוספים לבונים החופשיים הגדולים, מונו על ידי הנשיא הגדול: למזכיר גדול מונה האח פיני ברז"ל הגדול. לגזבר הגדול מונה האח אילן הרשטיין הגדול.
ב-31 בינואר, הוכרזו הלשכות הראשונות של המסדר:
"לשכת נחשון" מספר-1, מאזור המרכז. לנשיאה של הלשכה נבחר האח משה אקסלרוד הגדול, שהוחלף אחר כך על ידי האח אילן הרשטיין.
"לשכת ארזים" מספר-2, מאזור המרכז. לנשיאה נבחר האח יצחק (בנדה) בן דוד, שהוחלף מאוחר יותר על ידי האח דוד לאופר הגדול.
"לשכת מאורות" מספר-3, מאזור המרכז, לנשיאה נבחר האח דוב גפני, שהוחלף מאוחר יותר על ידי האח עובד כהן.
"לשכת כרמים" מספר-4, מכרמיאל, לנשיאה נבחר האח שר שלום כהן.
ביולי 2013, הצטרפו גם הלשכות "אירוס הארגמן" מנתניה, שנשיאה הוא האח דולפי כץ (עם מספר לשכה 5). ואחר כך גם לשכה בעיר חיפה, "אייל הכרמל" (עם מספר לשכה 6).
בשנת 2016 הוקמה לשכת נשיאים מספר 7, על שם אלי כהן, שהיה בונה חופשי. כנשיא הלשכה נבחר האח דוב גפני, שהוחלף אחר-כך באברהם כהן, אחיו של אלי כהן.
בשנת 2018 הוקמה לשכת "הרמוניה", מספר 8, העובדת בשפה הרוסית, אותה ייסד נשיאה, בוריס וינוגרדצקי.
חידושים במסדר

בין החידושים שנעשו במסדר, היו חידושים מבניים, וחידושים רעיוניים.
החידושים המבניים כללו בין השאר: בחירת צירים, המייצגים את אחי הלשכות-בת, הכנת ספרים חדשים המשמשים בטקסי המסדר, הכנת טקסים ייחודיים למסדר, ממקורות עתיקים, וברוח הליברלית החדשה, התאמת מושגים המהווים את "השפה" של הבונים החופשיים, לתקופתנו. נכתבו ואושרו חוקה, חוקים ותקנות חדשים.
במסדר הוחלט להתקין משרה של "מידען גדול", אשר יהיה אחראי על כל המידע המסוני, הכולל מאמרים וספרים בתחום, הרצאות, ניהול לשכה וירטואלית בינלאומית, קשרים בינלאומיים ועוד. בכל לשכה מונה "מידען" לשכתי (או "מידען מינורי"). משרה זו אוישה על ידי האח זהר ברונשטר ולאחר מכן בעת שזהר ברונשטר נבחר למפקח-ראשון-גדול, זכה בתפקיד "המידען הגדול", האח לירן רנרט.
החידושים הרעיוניים כללו שימת דגש על זכויות האדם והאזרח, על בסיס הנאורות הקלאסית, וכן אימוץ של מרכיבים מן הנאורות החדשה. התוצאה, ביטוי בהתנהגות המסדר וביציאתו אל הקהילה, במגמה לסייע ככל האפשר, לשפר את איכות הסביבה, ההתחממות הגלובלית, ולהתמקד בנושאים חינוכיים ועידוד המאבק בבורות ובבערות ובפרימטיביות. פריצת דרך אחת לדוגמה, היא קבלת אחים לקויי ראייה למסדר.
חידושים במסדר > חזון המסדר

בפרק א' של חוקת "הלשכה הגדולה ירושלים", תחת השם "ערכים", מופיע החזון של המסדר, וכך כתוב בו:
א. 1. חזון
הבונים החופשיים של "הלשכה-הגדולה 'ירושלים' של בונים חופשיים קדמונים ומקובלים במדינת ישראל", מאמינים בחשיבותם העליונה של המוסר, הצדק, זכויות האדם, והידע האנושי. כמו כן, חשובים בה במידה: כיבוד הזולת, ביעור הבערות, חופש המחשבה, וחירות הפרט. הבונים החופשיים של "הלשכה-הגדולה 'ירושלים' של בונים חופשיים קדמונים ומקובלים במדינת ישראל", שואפים ליישם את כל האמור לעיל, למען רווחת האנושות.
יחידות משנה בלשכה הגדולה 'ירושלים'

על פי החוקה, ללשכה הגדולה 'ירושלים' יש מספר יחידות משנה, כדלהלן:
"מכון ללימוד ומחקר של הבנייה החופשית על שם מוטי צבירן" האחראי על תחומי הלימוד וההדרכה במסדר, וזאת על פי הרוח של הנאורות הקלאסית והחדשה, הרואה בהשכלה ובידע אקדמי מרכיב חשוב ביותר. בראש "המכון" עמד האח משה אקסלרוד, שהוחלף על ידי האח יואב מדינה.
"מרכז לחברה וקהילה", האחראי על הפעילות ההתנדבותית בקהילה, נושא נוסף החשוב לבונים החופשיים. בראש "המרכז", עמד האח שייקה (ישעיהו) זילברקלנג, שהוחלף על ידי האח ניר ווילד.
"יחידה לפרויקטים מיוחדים", שמתפקידה להעמיד כוח אדם ולסייע לפרויקטים של המסדר, בכל התחומים. בראש "היחידה" עמד האח יואב מדינה, שהוחלף על ידי האח מיקי יוסף.
פעילות הלשכה הגדולה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פעילות הלשכה הגדולה > תרומה לקהילה

נוסף על פעילות הלשכות, כל אחת בתחומה, פעלה "הלשכה-הגדולה-ירושלים" בהענקת מנות מזון לנזקקים במרכז ובצפון, תרומה לארגון בר מצווה לילדים, פעילות בתוך בתי ספר, עזרה לניצולי שואה, סיוע שבועי לנגמלי סמים ועוד.
פעילות הלשכה הגדולה > אתר אינטרנט והקמת ספרייה מסונית ממוחשבת

"הלשכה-הגדולה-ירושלים" הקימה אתר באינטרנט אשר הגישה אליו היא באמצעות: ‏https://jgl.org.il/. כמו כן קיים גם אתר בפייסבוק. את האתר הקימו האח אבישי מאור מלשכת מאורות והאח מיקי יוסף, שהקים גם את הספרייה המסוניית הכוללת גם ספריית וידאו.
בנוסף, הוכנה גם תוכנה רחבת היקף, על ידי אחים שלנו, בהובלת האח גיל חרוט, המטפלת בספרייה ממוחשבת ובה אלפי כותרים ומאמרים בתחום הבנייה החופשית, רשימות כול האחים בחתכים שונים, ועוד, אשר מאפשרים שליטה טובה מאוד בפעילות המסדר המגוונת.
פעילות הלשכה הגדולה > טקס הכרזת אנשי השנה של הלשכה-הגדולה ירושלים

ב-8 באפריל 2014, התקיים טקס שבו הוכרז על האישים הבאים כאנשי השנה: פרופ' שלמה גיורא שוהם, בתחום המדעי, לימודי. העיתונאית, הגב' כרמלה מנשה בתחום התקשורתי חברתי. והאח יוסלה בר ציון בתחום הגישור בין המרכיבים האנושיים במדינה ומחשבת ישראל. בטקס הופיע "האנסמבל של יוצאי תזמורת צה"ל, ע"ש יצחק גרציאני", בניצוחו של האח רפי פרימו. האח מוטי צבירן, הנשיא הגדול, הציג בקצרה, מצגת המסבירה את העקרונות של הבנייה החופשית ו"הלשכה-הגדולה-ירושלים".
ב-30 במאי 2015 התקיים טקס נוסף, בו הוענקו פרסים לעמיר פרץ, כרמלה מנשה ודן שכטמן.
ב-22 בדצמבר 2016 התקיים טקס "איש ואשת השנה" ברמת גן. בטקס קיבלו פרסים: חיים טופול, אסתר רוט-שחמורוב ודורון אלמוג, חתני פרס ישראל.
פעילות הלשכה הגדולה > פעילות עתידית

"הלשכה-הגדולה-ירושלים" מתכוונת להתמקד בתחום החינוך והידע ומיגור הכסילות במדינה, מאחר שהבנייה החופשית כיוונה לכך מאז הקמתה. הוראה, הדרכה, עזרה בשעורי בית, הרצאות, קידום הידע הכללי, אלה הם חלק מתוכנית הפעולה של המסדר, על פי העקרונות של הנאורות הקלאסית והחדשה ואף תקופת הרנסאנס.
תחום המחקר והלימוד המסוני ילך ויתפתח. קיימת התארגנות לקראת ביצוע מחקרים מסוג זה. היום, האחים מתקדמים בדרגות המסדר, רק אם השלימו, בנוסף לדרישות מתאימות, גם דרישות של לימוד והשכלה. לכך פותחה תוכנה מיוחדת העוקבת אחרי כל אח ואח בהתפתחותו הרעיונית ומנקדת זאת, וקובעת מתי הוא יכול להתקדם.
מבנה ומשרות > לשכה גדולה

מכלול הלשכות יחדיו מאוגדות בהנהגתה של לשכה-גדולה, המכונה גם "מסדר", הדומה במבנה שלה ללשכה רגילה, אך נושאי המשרה שלה מקורם בלשכות מקומיות רבות.
לנושאי המשרה של הלשכה-הגדולה מוסיפים אחרי שם משרתם את המלה "גדול" (כמו "הלשכה-הגדולה", במקום "לשכה" בת) שהיא תרגום של המושג הלועזי "Grand". כך במקום נשיא, יהיה נשיא-גדול של הלשכה-הגדולה, מפקח-ראשון יהיה מפקח-ראשון-גדול, וכדומה.
במסגרת הלשכה-הגדולה ישנן שתי משרות חשובות: משנה לנשיא-גדול וסגן נשיא-גדול. אמנם ייתכן שבלשכה מקומית (המכונה כאמור גם לשכה-בת) יהיו משנה וסגן לנשיא, אך ברוב המקרים אלו הן משרות כבוד. לעומת זאת בלשכה-הגדולה שתי המשרות של משנה או סגן קיימות כדי ליצור המשכיות למשרת הנשיא-הגדול.
בטקס שנערך בינואר 2017, מונתה הנהלה נבחרת חדשה ללשכה הגדולה ירושלים, בראשות הנשיא הגדול, יצחק (בנדה) בן דוד, משנה לנשיא גדול: פיני ברז"ל וסגן נשיא גדול: דוד לאופר. שנתיים לאחר מכן, בינואר 2019, מונה כנשיא גדול דוד לאופר. ב-21 במרץ 2022, הותקן כנשיא גדול אלון גרוס.
מבנה ומשרות > לשכות בת

הבונים החופשים ב"לשכה הגדולה ירושלים", בדומה לגופים אחרים של הבונים החופשיים (מסדרים), פועלים במסגרת של "לשכות" מקומיות, (כמו מדינה, מחוז וכדומה). בראש כל לשכה עומד נשיא, ומסייעים לו נושאי משרה, שחלקם עוסקים באדמיניסטרציה וחלקם לוקחים חלק חשוב בהתנהלות הטקסים הייחודיים של הבונים החופשיים.
שני נושאי המשרה החשובים לצידו של הנשיא הם: המפקח-הראשון והמפקח-השני, שיחדיו הם שלושת מובילי הלשכה, הן מן הצד הטקסי והן מן הצד האדמיניסטרטיבי.
בחלק האדמיניסטרטיבי והטקסי יחדיו, משתלבים גם מזכיר הלשכה וגזבר הלשכה הגדולים.
ראו גם

טקסים וסמלים בבנייה החופשית
הערות שוליים

↑  אתר הפייסבוק של הלשכה הגדולה ירושלים
ספאר מהדייב

| --- | --- |

 לידה:  17 במרץ 1973 (בן 51) Nehrəm, אזרבייג'ן 
 מפלגה:  מפלגת אזרבייג'ן החדשה 
 
 
 פרסים והוקרה
 1st degree "For Service to the Fatherland" order  3rd degree "For Service to the Fatherland" order  2nd degree "For Service to the Fatherland" order  Medal "For Distinction in Public Service" 
 
ספאר מהדייב (באזרית: Səfər Mehdiyev; נולד ב-17 במרץ 1973) הוא פוליטיקאי ואיש צבא אזרי.
ראשית חייו

ספאר נולד ב-17 במרץ 1973 בנהרם. הוא סיים את בית הספר התיכון ושירת בצבא. בשנת 1998 סיים את לימודיו בפקולטה ליחסים כלכליים בין-לאומיים של האוניברסיטה האגאית בטורקיה עם תואר ביחסים כלכליים בין-לאומיים. לאחר מכן, סיים תואר שני במימון באוניברסיטה הממלכתית של אזרבייג'ן לכלכלה, בהתמחות בכלכלה וניהול. הוא סיים את לימודיו באוניברסיטת באקו ב-2010 עם תואר במשפטים.
קריירה

הוא החל את פעילותו בשנת 1990 בחווה הקיבוצית של כפר נהרם במחוז באבק של נחצ'יבאן. בשנים 1999–2004 עבד כמפקח, מפקח בכיר, ראש מחלקת המכס, סגן ראש המחלקה להסדרת תעריפי מכס במחלקה הראשית לתעריפים פיננסיים ובבקרת מטבעות של ועדת המכס הממלכתית של הרפובליקה של אזרבייג'ן.
בין השנים 2004–2006 כיהן כסגן יושב ראש ועדת המכס הממלכתית של אזרבייג'ן, ומפברואר 2006 כסגן ראשון של ועדת המכס הממלכתית. ב-23 באפריל 2018, בפקודת נשיא אזרבייג'ן, הוא פרש מתפקיד סגן ראשון של ועדת המכס של המדינה, ומונה ליושב ראש ועדת המכס. ב-30 בינואר 2020 הוענקה לו "הדרגה המיוחדת הגבוהה ביותר של קולונל כללי של שירות המכס".
הערות שוליים

1 2 3  "Mehdiyev Səfər Məmməd oğlu". customs.gov.az. State Customs Committee of the Republic of Azerbaijan. נבדק ב-17 במרץ 2022. {{cite web}}:  (עזרה)
↑  "S. M. Mehdiyevin Azərbaycan Respublikası Dövlət Gömrük Komitəsi sədrinin müavini təyin edilməsi haqqında AZƏRBAYCAN RESPUBLİKASI PREZİDENTİNİN SƏRƏNCAMI". www.e-qanun.az. 21 בפברואר 2004. נבדק ב-17 במרץ 2022. {{cite web}}:  (עזרה)
↑  "S. M. Mehdiyevin Azərbaycan Respublikasının Dövlət Gömrük Komitəsi sədrinin birinci müavini təyin edilməsi haqqında AZƏRBAYCAN RESPUBLİKASI PREZİDENTİNİN SƏRƏNCAMI". www.e-qanun.az. 6 בפברואר 2006. נבדק ב-17 במרץ 2022. {{cite web}}:  (עזרה)
↑  "S.M.Mehdiyevin Azərbaycan Respublikasının Dövlət Gömrük Komitəsi sədrinin birinci müavini vəzifəsindən azad edilməsi haqqında AZƏRBAYCAN RESPUBLİKASI PREZİDENTİNİN SƏRƏNCAMI". www.e-qanun.az. 23 באפריל 2018. נבדק ב-17 במרץ 2022. {{cite web}}:  (עזרה)
↑  ""Azərbaycan Respublikası Nazirlər Kabinetinin yeni tərkibi haqqında" Azərbaycan Respublikası Prezidentinin 2018-ci il 21 aprel tarixli Sərəncamına əlavələr edilməsi barədə AZƏRBAYCAN RESPUBLİKASI PREZİDENTİNİN SƏRƏNCAMI". www.e-qanun.az. 23 באפריל 2018. נבדק ב-17 במרץ 2022. {{cite web}}:  (עזרה)
↑  "Azərbaycan Respublikası Dövlət Gömrük Komitəsinin əməkdaşlarına ali xüsusi rütbələrin verilməsi haqqında AZƏRBAYCAN RESPUBLİKASI PREZİDENTİNİN SƏRƏNCAMI". www.e-qanun.az. 30 בינואר 2020. נבדק ב-17 במרץ 2022. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ספאר מהדייב".
אוריאלה קוצנית

| אוריאלה קוצנית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
סדרה:: נופראים
משפחה:: נופריים
סוג:: אוריאלה
מין:: אוריאלה קוצנית
שם מדעי
 Euryale ferox ‏סליסבורג, 1805

אוריאלה קוצנית (שם מדעי: Euryale ferox) היא צמח ממשפחת הנופריים, הזן היחיד הקיים בסוג אוריאלה. באזורים שונים הוא קרוי "שושן מים דוקרני, makhana, או צמח הגורגונה. הוא נפוץ בדרום ובמזרח אסיה. הזרעים שלו, המכונים "אגוזי שועל", נאספים ומיובשים, ונאכלים בעיקר באסיה.
טקסונומיה

הסוג נקרא על שם הגורגונה אוריאלה, שהיא אחת משלוש האחיות הגורגונות במיתולוגיה היוונית. הכינוי ferox שהוסף לצמח פירושו עז או אכזרי בלטינית.
הצמח תואר לראשונה ב-1805 על ידי הבוטנאי האנגלי ריצ'רד אנתוני סולסברי (אנ'). ב-1858 הוצע לשייך אותו למשפחה נפרדת, Euryalaceae ("אוריאליים"), אך ההצעה נדחתה.
בשונה מנופריים אחרים, לגרגרי האבקה של אוריאלה יש שלושה גרעינים.
תפוצה

אוריאלה היא צמח רב שנתי שמקורו במזרח ובדרום אסיה, והוא נפוץ מצפון מזרח הודו עד קוריאה ויפן, וכן באזורים בפקיסטן ומזרח רוסיה. לאחרונה תועד הסוג גם בסרביה, ונראה שהגיע לשם באמצעות ציפורים נודדות.
תיאור

האוריאלה גדלה בבריכות מים מתוקים, ומייצרת פרחים בעלי עלי כותרת פנימיים לבנים ועלי כותרת חיצוניים סגולים. העלים עגולים וגדולים וצפים על המים, קוטרם מגיע למעל מטר. הפטוטרת (גבעול שמחבר את העלה לגבעול הראשי) יוצאת ממרכז המשטח התחתון של העלה. צבע העלים ירוק כהה עם עורקים סגולים. הגבעולים והעלים מכוסים בקוצים. פירות הצמח מכילים את הזרעים שמצופים בקליפה שצבעה חום אדמדם. הזרע האכיל שבתוך הקליפה הוא לבנבן.
ניתן לגדל את אוריאלה במים רדודים או באדמה עשירה. הצמח זקוק לשמש מלאה ולא סובל קור
רבייה וגנומיקה

רוב פרחי האוריאלה הם קליסטוגמיים, כלומר ההאבקה מתרחשת בתוך הפרח כשהוא עוד סגור, ולא מתרחשת האבקה צולבת בין הפרחים. חלק מהפרחים נפתחים ומתרחשת גם האבקה צולבת.
לצמח יש 29 כרומוזומים, גודל הגנום הוא 870.42 מגה-ביט. גנום הכלורופלסט הוא באורך 159930 bp.
גידול

הפירות המכילים את הזרעים נקטפים באופן מסורתי על ידי הליכה במים ושליית הפרחים. תלוי בעומק הבריכה, המים מגיעים עד מותני הקוטפים או עד צווארם, או שהקטיף נעשה על ידי צלילה ללא ציוד נשימה לעומק של כ-2.5 מטר. במאה ה-21, מרכז המחקר הלאומי ההודי לגידול האוריאלה פיתח גידול צמחים בעומק של כ-30 סנטימטר, מה שמקל על הקטיף.
הצמח מגודל בבריכות בהודו, סין ויפן. הסינים טיפחו את הצמח במשך מאות שנים. בהודו, מנוצלים יותר מ-96,000 הקטאר במחוז ביהר לגידול הצמח, שם הוא נקרא Mithila Makhana. ביהר מייצרת 90% מאגוזי השועל בעולם.
שימושים

זרעי הצמח המכונים "אגוזי שועל" הם עמילניים וניתנים לאכילה.
בחלקים הצפוניים והמערביים של הודו, זרעי אוריאלה צלויים או מטוגנים, מה שגורם להם להתפקע כמו פופקורן. הם לרוב נאכלים עם זילוף שמן ותבלינים. הזרעים משמשים גם בסוגים אחרים של בישול, במיוחד להכנת דייסה או פודינג שנקרא "קיר". הזרעים משמשים במרק במטבח ההקנטנוזי בסין, בתכשירי איור ודה, וברפואה סינית מסורתית.
ממצאים ארכיאובוטניים מצביעים על כך שהצמח היה מקור מזון פראי שנאסף לעיתים קרובות בתקופה הנאוליתית באזור יאנגצה, עם ממצאים רבים במיוחד באתרים Kuahuqiao (אנ') Hemudu (אנ'), ו-ianluoshan.
מחקר ארכיאובוטני ישראלי מצא באתר הארכאולוגי גשר בנות יעקב, עדויות לאכילת אגוזי שועל בין חפצי התרבות האכאולית לפני 750–790 אלף שנים.
מצב שימור

אוריאלה מסווגת ברשימה האדומה של צמחים בסכנת הכחדה ביפן וקיבלה את הדירוג "פגיע". היא מסווגת כמינים בדירוג נמוך יותר של סכנת הכחדה (LC) על ידי הרשימה האדומה של IUCN של מינים מאוימים. עם זאת, דווח על ירידה במספר הצמחים בקנה מידה עולמי. הצמח מסווג כפגיע (VU) בדרום קוריאה.
גלריה

עלה צף של אוריאלה
שתיל של אוריאלה (3 ס"מ)
גידול אוריאלה במחוז סאיטמה ביפן
הערות שוליים

↑  אוריאלה קוצנית באתר הרשימה האדומה של IUCN
↑  Lee, Sangtae; Chang, Kae Sun, eds. (2015). English Names for Korean Native Plants (PDF). Pocheon: Korea National Arboretum. p. 466. ISBN 978-89-97450-98-5. נבדק ב-7 במרץ 2019 – via Korea Forest Service. {{cite book}}:  (עזרה)
↑  Cronquist, Arthur (1981). An Integrated System of Classification of Flowering Plants. New York: Columbia University Press. p. 111. ISBN 978-0-231-03880-5.
↑  "Euryale ferox Foxnut, Euryale PFAF Plant Database". pfaf.org. נבדק ב-2024-05-30.
↑  Chen, Fei; Liu, Xing; Yu, Cuiwei; Chen, Yuchu; Tang, Haibao; Zhang, Liangsheng (2017). "Water lilies as emerging models for Darwin's abominable mystery" (PDF). Horticulture Research. 4 (1): 17051. Bibcode:2017HorR....417051C. doi:10.1038/hortres.2017.51. PMC 5626932. PMID 28979789.
↑  Guo, Z.; Min, J. (2020). "Characterization the complete chloroplast genome of Euryale ferox (Nymphaeaceae), an medicinal plant species in China". Mitochondrial DNA Part B. 5 (3): 2389–2390. doi:10.1080/23802359.2020.1775516. PMC 7782232.
↑  Gupta, Priti (13 באוגוסט 2024). "The 'superfood' taking over fields in northern India". BBC. נבדק ב-13 באוגוסט 2024. {{cite news}}:  (עזרה)
↑  Mabberley, D. J. (1987). The Plant-book. Cambridge: Cambridge University Press. ISBN 978-0-521-34060-1.
↑  Lariushin, Boriss (2012). Solanaceae family. Boriss Lariushin. p. 17. ISBN 978-1478191834.
↑  "Are popped lotus seeds the next popcorn?". Foodnavigator. 25 באפריל 2018. נבדק ב-2021-03-18. {{cite web}}:  (עזרה)
↑  "Euryale ferox (Foxnut, Gorgon Plant, Makhana, Prickly Water Lily)". North Carolina Extension Gardener Plant Toolbox. נבדק ב-2024-05-30.
↑  Liu, Yujing;  et al. (2018). "Plants traditionally used to make Cantonese slow-cooked soup in China". Journal of Ethnobiology and Ethnomedicine. 14 (1): 4. doi:10.1186/s13002-018-0206-y. PMC 5769313. PMID 29334976.
↑  Fuller, D. Q.; Qin, L.; Zheng, Y.; Zhao, Z.; Chen, X.; Hosoya, L.A.; Sun, G.P.;  et al. (2009). "The Domestication Process and Domestication Rate in Rice: Spikelet bases from the Lower Yangtze". Science. 323 (5921): 1607–1610. Bibcode:2009Sci...323.1607F. doi:10.1126/science.1166605. PMID 19299619.
↑  Goren - Inbarand, N.; Melamed, Y.; Zohar, I.; Akhilesh, K.; Pappu, S. (2014-10-11). "Beneath Still Waters - Multistage Aquatic Exploitation of Euryale ferox (Salisb.) during the Acheulian". Internet Archaeology (37). doi:10.11141/ia.37.1. נבדק ב-16 באוקטובר 2014. {{cite journal}}:  (עזרה)
↑  גידול הצמח ביפן
ביאורים

↑  הצמח נמצא באזור מיתילה, במיוחד בשמונה המחוזות של ביהאר, וכן בכמה אזורים הררים במניפור.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אוריאלה קוצנית".
מחאנה נצלה קלות, מוכנה לאכילה
כרים ולייב

| --- | --- |

 לידה:  9 בפברואר 1961 (בן 63) באקו, הרפובליקה הסובייטית הסוציאליסטית של אזרבייג'ן 
 השכלה:  Baku Higher Combined Arms Command School  אקדמיית פרונזה 
 
 
 פרסים והוקרה
 Medal "For the Homeland" (Azerbaijan) (2005)  מסדר הדגל האזרי (1994)  מסדר הניצחון  "Veteran of the Armed Forces of the Republic of Azerbaijan" medal  "10th Anniversary of the Armed Forces of Azerbaijan (1991–2001)" Medal  "90th Anniversary of the Armed Forces of Azerbaijan (1918–2008)" Medal  "95th Anniversary of the Armed Forces of Azerbaijan (1918-2013)" Medal  3rd degree "For Service to the Fatherland" order  Vagif Samedoglu medal  Karabakh Order  For the Liberation of Jabrayil Medal  For military services medal  For the Liberation of Gubadly Medal  Medal "For Distinguished Service"  For the Liberation of Aghdam Medal  “For Faultless Service” medal  בפסקה זו 4 רשומות נוספות שטרם תורגמו 
 
כרים ולייב (באזרית: Kərim Vəliyev; נולד ב-9 בפברואר 1961) הוא קולונל בכוחות המזוינים של אזרבייג'ן.
ראשית חייו

ולייב נולד ב-9 בפברואר 1961 בבאקו, שהייתה אז חלק מברית המועצות. בשנת 1982, הוא סיים בהצטיינות את בית הספר הגבוה לפיקוד נשק משולב בבאקו. הוא שירת בחיל והחימוש הסובייטי כמפקד כיתת צוערים, עוזר ראש מחלקת ההדרכה והעוזר הבכיר לראש מחלקת ההדרכה בשנים 1982–1990. בין השנים 1990–1994 למד באקדמיה הצבאית פרונזה במוסקבה.
קריירה

משנת 1992, ולייב משרת בכוחות המזוינים של אזרבייג'ן. לאורך שירותו כיהן בתפקידי סגן ראש אגף הדרכה, סגן מפקד החטיבה, מפקד החטיבה, סגן מפקד חזית, סגן שר הביטחון לפעולות קרביות, מפקד מערך צבאי, ראש המרכז המדעי הצבאי, וראש האסטרטגיה הצבאית לתכנון הגנה.
ב-23 ביולי 2021 מונה ולייב לראש המטה הכללי של הכוחות המזוינים של אזרבייג'ן.
חיים אישיים

ולייב נשוי ואב לשני ילדים.
הערות שוליים

1 2 3  "DEPUTY MINISTER OF DEFENCE – CHIEF OF MAIN DEPARTMENT FOR PERSONNEL". Azerbaijani Ministry of Defence. אורכב מ-המקור ב-18 בדצמבר 2020. נבדק ב-18 בדצמבר 2020. {{cite web}}:  (עזרה)
↑  "K.T.Vəliyevin Azərbaycan Respublikası müdafiə nazirinin birinci müavini – Azərbaycan Ordusunun Baş Qərargah rəisi təyin edilməsi haqqında Azərbaycan Respublikası Prezidentinin Sərəncamı". president.az (באזרית). נבדק ב-23 ביולי 2021. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כרים ולייב".
החברה ביוון העתיקה

החברה ביוון העתיקה אופיינה בהבחנה בין עבדים לבני חורין, הבחנה בין תפקידי גברים לתפקידי נשים, חוסר משמעות יחסי למוצאו של האדם ומרכזיותה של הדת. סגנון החיים האתונאי אפיין את העולם היווני העתיק, בניגוד למערכת החברתית של ספרטה, שהייתה ייחודית לה.